Més de 500 veïns es donen cita en la gran festa del comerç de Paterna
19/04/2016

# Més de 500 veïns es donen cita en la gran festa del comerç de Paterna

[![Imagen de la clausura de Pasarela de Comercios](/images/noticias/2016/04/pasarela2.jpg)](/images/noticias/2016/04/pasarela2.jpg)

19.04.2016

Més de 500 veïns i veïnes es van donar cita el dissabte a la nit en la Cova Gran per a disfrutar de la Passarel•la del Comerç de Paterna, que enguany va superar totes les expectatives amb una gala musical que va comptar amb elaborades coreografies i interpretacions per part dels participants.

Com si d'una entrega de premis de cine es tractara, la cerimònia va comptar amb una estora roja per la que van desfilar els encarregats de més de 30 comerços del municipi com a botigues de roba, perruqueries, acadèmies d'idiomes, floristeries o ferreteries que van aprofitar l’ocasió per a donar a conéixer els seus productes.

Durant l'esdeveniment, comerciants i veïns van representar escenes musicals de grans pel•lícules com Alicia en el País de las Maravillas, La Comunidad, Braveheart o El Diablo viste de Prada, per a gaudi dels assistents.

![El alcalde durante el discurso de inauguración de la gala](/images/noticias/2016/04/pasarela1.jpg)

![Imagen del público durante la celebración de la ceremonia ](/images/noticias/2016/04/pasarela3.jpg)